FI Euroopan unionin virallinen lehti L 305/22

KOMISSION DIREKTIIVI 2007/67/EY,

tehty 22 päivänä marraskuuta 2007,

kosmeettisia valmisteita koskevan neuvoston direktiivin 76/768/ETY muuttamisesta sen liitteen III mukauttamiseksi tekniikan kehitykseen

(ETA:n kannalta merkityksellinen teksti)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY (1) ja erityisesti sen 8 artiklan 2 kohdan,

on kuullut kulutustavaroita käsittelevää tiedekomiteaa,

sekä katsoo seuraavaa:

(1) Jäsenvaltiot ja sidosryhmät sopivat hiusväriaineiden arviointistrategian mukaisesti, että olisi asianmukaista toimittaa kulutustavaroita käsittelevälle tiedekomitealle lisätietoja direktiivin 76/768/ETY liitteessä III olevassa 2 osassa luetelluista hiusväreistä heinäkuussa 2005.

(2) Kosmeettisia valmisteita koskevan neuvoston direktiivin 76/768/ETY muuttamisesta sen liitteiden II ja III mukauttamiseksi tekniikan kehitykseen 19 päivänä heinäkuuta 2006 annetulla komission direktiivillä 2006/65/EY (2) jatkettiin viidenkymmenenkuuden liitteessä III olevassa 2 osassa luetellun hiusväriaineen väliaikaista käyttöä 31 päivään joulukuuta 2007.

(3) Lisätietoja ei toimitettu 14 hiusväristä, jotka on lueteltu direktiivin 76/768/ETY liitteessä III olevassa 2 osassa. Tämän vuoksi niiden käyttö hiusvärituotteissa kiellettiin direktiivillä 2007/54/EY.

(4) Teollisuus on toimittanut lisätietoja neljästäkymmenestäkahdesta hiusväriaineesta, jotka on lueteltu direktiivin 76/768/ETY liitteessä III olevassa 2 osassa. Kulutustavaroita käsittelevä tiedekomitea arvioi näitä tietoja parhaillaan. Näitä hiusväriaineita koskeva lopullinen säädös perustuu kyseisiin arviointeihin, ja se siirretään osaksi jäsenvaltioiden oikeusjärjestelmiä viimeistään 31 päivänä joulukuuta 2009. Näin ollen niiden väliaikaista käyttöä kosmeettisissa tuotteissa liitteessä III olevassa 2 osassa säädettyjen rajoitusten ja ehtojen mukaisesti olisi jatkettava 31 päivään joulukuuta 2009.

(5) Sen vuoksi päätöksen 76/768/ETY liitettä III olisi muutettava.

(6) Tässä direktiivissä säädetyt toimenpiteet ovat kosmeettisten valmisteiden pysyvän komitean lausunnon mukaiset,

ON ANTANUT TÄMÄN DIREKTIIVIN:

1 artikla

Korvataan direktiivin 76/768/ETY liitteessä III olevan 2 osan sarakkeen g viitenumeroissa 3, 4, 5, 6, 7, 9, 10, 11, 12, 14, 16, 18, 19, 20, 21, 22, 24, 25, 26, 27, 28, 29, 31, 32, 33, 34, 35, 36, 37, 38, 39, 44, 47, 48, 49, 50, 55, 56, 57, 58, 59 ja 60 päivämäärä ”31.12.2007” päivämäärällä ”31.12.2009”.

2 artikla

1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2007. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.

Niiden on sovellettava näitä säännöksiä 1 päivästä tammikuuta 2008.

Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

3 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

4 artikla

Tämä direktiivi on osoitettu kaikille jäsenvaltioille.

Tehty Brysselissä 22 päivänä marraskuuta 2007. Komission puolesta Günter VERHEUGEN Varapuheenjohtaja

(1) EYVL L 262, 27.9.1976, s. 169. Direktiivi sellaisena kuin se on viimeksi muutettuna komission direktiivillä 2007/54/EY (EUVL L 226, 30.8.2007, s. 21).

(2) EUVL L 198, 20.7.2006, s. 11.